शिविर में निकाली जागरूकता रैली
नागौर| चेनारस्थित हनुमान बाग मंदिर परिसर में गुरूवार को बीआर मिर्धा राजकीय कॉलेज के राष्ट्रीय सेवा योजना इकाई की ओर से जागरूकता रैली निकाली गई। सात दिवसीय एनएसएस शिविर के पांचवे दिन विभिन्न नियमित गतिविधियों का संचालन हुआ। इस दौरान सुबह योगाभ्यास, श्रमदान के नियमित कार्यक्रम के बाद विद्यार्थियों ने हनुमान बाग मंदिर परिसर से बैनर, तख्तियों के साथ उपभोक्ताओं को जागरूक करने के लिहाज से विशाल रैली का आयोजन किया। रैली शहर के मुख्य मार्गों से निकाली गई। इनमें गांधी चौक, कुम्हारी दरवाजा, गांछा बस्ती होते हुए कॉलेज परिसर पहुंची। बौद्घिक चर्चा के दौरान विद्यार्थियों को आगे बढ़ने के लिए विभिन्न जानकारियां दी। कार्यक्रम में भूरा राम लोल ने राजकीय सेवा के मोह को त्यागकर व्यवसाय से जुड़कर भी जीविकोपार्जन को प्रेरित किया।
hin_Deva hin_Deva